<classify> Kulwa Mzee -Dar es Salaam MKURUGENZI wa Mashtaka DPP, BiswaloMganga ameiomba Mahakama Kuu Kitengo cha Makosa ya Rushwa na Uhujumu Uchumikutaifisha zaidi ya Sh bilioni 16 kutoka kwa raia wawili wa kigeni wanaotuhumiwakujihusisha na mchezo haramu wa upatu. Jamhuri imebaini watu kadhaa, viongozi waSerikali na viongozi wa dini, walihusika katika mchezo huo wa upatu, ambao waliwekezamamilioni ya fedha zikiwamo za sadaka ili kujitajirisha na kuhatarisha uchumiwa nchi. Maombi ya kutaifisha fedha hizo kuwa maliya Serikali, yaliwasilishwa jana mbele ya Jaji Elinaza Luvanda na DPP Biswaloakisaidiwa na Wakili Mkuu wa Serikali, Shadrack Kimario na Christopher Msigwa. Kwa mujibu wa maombi hayo, fedha zinaombwakutaifishwa kutoka kwa Manon Elisabeth Hubenthal, mkazi wa Greven nchiniUjerumani na Frank Robert Riketits, Mkazi wa Blackwats, Uingereza. Wote ni wakurugenzina wanahisa wa Kampuni ya IMS Marketing Tanzania Limited. Maombi hayo yaliambatanishwa na hati mbiliza viapo zilizowasilishwa na Wakili wa Serikali, Estazia Wilson na Wakili wa upelelezi,Mrakibu Mwandamizi wa Polisi SSP Fadhili, wakielezea jinsi washtakiwa haowalivyohusika katika kutenda uhalifu wa kuendesha mpango wa upatu nautakatishaji fedha. Akiwasilisha maombi hayo, DPP Biswaloalidai amri ya kutaifisha fedha hizo ni muhimu ili kuzuia wahalifu kufaidika namakosa ya jinai waliyotenda. Katika hali ya kushangaza tumegunduawatu kadhaa, viongozi wa Serikali na viongozi wa dini walihusika katika mchezo waupatu, waliwekeza mamilioni ya fedha kujitajirisha na kuhatarisha uchumi wanchi. Unaweza kufikiria kiongozi mmoja wakidini alichukua milioni 100- za sadaka na kupanda pesa kama hizo kwenyeupatu. Tunaamini kama maombi haya yatakubaliwa, viongozi hawa wa Serikali nakidini wataacha kujihusisha na michezo hii michafu. Itawazuia wengine kutendamakosa, alisema DPP Biswalo. Wakifafanua zaidi walidai akaunti mbili za Dola za Marekani1,351,597.79 na akaunti nyingine ya Euro 5,377,306.56, zote mbili kwa jina laIMS Marketing Tanzania Limited zilifunguliwa na washtakiwa katika Benki yaAfrika BOA. DPP pia iliomba mahakama kuiagiza Benki yaBOA Limited kulipa riba kwa kukaa na kiasi hicho kikubwa cha fedha tanguJanuari 19, 2018, wakati wakijua fedha hizo si halali. Baada ya kusikiliza maombi hayo, JajiLuvanda anatarajia kutoa uamuzi kuhusu shauri hilo Aprili 3. Mahakama ilielezwa Januari 19, 2014, raiahao walikuja nchini na kusajili IMS Marketing Tanzania Limited, kampuni ambayoilipewa na Halmashauri ya Manispaa ya Kinondoni leseni ya kutoa hudumambalimbali za masoko. Kwamba ukusanyaji wa fedha kutoka kwa ummana kuendesha upatu kwa ujumla, haikuwa miongoni mwa malengo ya biashara ambayokampuni ilisajiliwa. Inadaiwa katika tarehe tofauti, washtakiwawalifungua akaunti tajwa katika Benki ya BOA baada ya kusajili kampuni, ambayoina uhusiano wa karibu na kampuni nyingine ya IMS International MarketingServices ya Singapore. Kampuni kama hiyo ya Singapore, inadaiwaina uhusiano wa karibu na ni sehemu ya operesheni ya Kampuni ya OnecoinLimited, iliyoanzishwa Aprili 2014 huko Gibraltar, ina ofisi nchini Bulgaria naFalme za Kiarabu. DPP alidai shughuli za Kampuni ya OnecoinLimited na kampuni tanzu katika mamlaka mbalimbali zilisimamishwa na akauntizao za benki kufungwa kwa sababu ya kujihusisha na utakatishaji fedhauliosababishwa na mchezo haramu wa upatu. Kutokana na kusimamishwa kwa shughulihizo, Onecoin Limited ilitangaza kwenye akaunti yake ya facebook na wavuti zake,wanachama wanapaswa kulipa vifurushi na michango yao kupitia akaunti za benkizinazotunzwa katika Benki ya BOA. Alidai kuwa kwa tarehe tofauti, Sh 16,720,858,57947zilipokewa kutoka kwenye akaunti zote tatu za benki. Kiasi hicho kinajumuisha Dolaza Marekani 1,351,597.79 katika akaunti mbili za USD na zingine Euro5,377,306.56 katika akaunti ya Euro. Kuzingatia ushahidi huo, DPP alifunguakesi ya uhujumu uchumi dhidi ya raia hao Mahakama ya Hakimu Mkazi Kisutu, Dares Salaam kwa mashtaka matatu ya kula njama ya kutenda kosa, kuendesha upatu nautakatishaji fedha. Kwa kuwa watuhumiwa walikuwa hawajakamatwa,mwendesha mashtaka aliomba na kupata hati ya kuwakamata, lakini hawakuweza kujitokeza.  <topic>: KITAIFA 